DA Den Europæiske Unions Tidende L 221/18

KOMMISSIONENS BESLUTNING

af 21. juni 2004

om ændring af Kommissionens beslutning 2001/881/EF for så vidt angår listen over grænsekontrolsteder, der er godkendt til at føre veterinærkontrol med dyr og animalske produkter fra tredjelande

(meddelt under nummer K(2004) 2185)

(EØS-relevant tekst)

(2004/517/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), særlig artikel 6, stk. 2,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (2), særlig artikel 6, stk. 4, og

ud fra følgende betragtninger:

(1) Kommissionens beslutning 2001/881/EF af 7. december 2001 om en liste over grænsekontrolsteder, der er godkendt til at føre veterinærkontrol med dyr og animalske produkter fra tredjelande, og om opdatering af de nærmere bestemmelser om den kontrol, som skal gennemføres af Kommissionens eksperter (3), bør ajourføres for at tage hensyn til bl.a. udviklingen i visse medlemsstater og EF-kontrolbesøg.

(2) På foranledning af de slovenske myndigheder og efter et EF-kontrolbesøg bør Koper havn også opføres på listen over grænsekontrolsteder.

(3) På foranledning af de lettiske myndigheder og efter et EF-kontrolbesøg bør Grebneva også opføres på listen over grænsekontrolsteder.

(4) Ved Kommissionens beslutning 2004/469/EF om ændring af beslutning 2001/881/EF for så vidt angår grænsekontrolsteder med henblik på Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse blev München fejlagtigt fjernet fra listen over tyske grænsekontrolsteder; denne materielle fejl bør rettes ved nærværende beslutning.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET FØLGENDE BESLUTNING:

Artikel 1

I bilaget til beslutning 2001/881/EF indsættes følgende linje i listen over grænsekontrolsteder for Slovenien:

1 2 3 4 5 6 »Koper 2600399 P HC, NHC-T(CH), NHC-NT«

Artikel 2

I bilaget til beslutning 2001/881/EF indsættes følgende linje i listen over grænsekontrolsteder for Letland:

1 2 3 4 5 6 »Grebneva 2972199 R HC-T, NHC-T(CH), NHC-NT«

Artikel 3

I bilaget til beslutning 2001/881/EF genindsættes følgende linje i listen over grænsekontrolsteder for Tyskland:

1 2 3 4 5 6 »München 0149699 A HC(2), NHC(2) O«

Artikel 4

Denne beslutning er rettet til medlemsstaterne.

Udfærdiget i Bruxelles, den 21. juni 2004. På Kommissionens vegne David BYRNE Medlem af Kommissionen

(1) EFT L 24 af 30.1.1998, s. 9.

(2) EFT L 268 af 24.9.1991, s. 56. Senest ændret ved direktiv 96/43/EF (EFT L 162 af 1.7.1996, s. 1).

(3) EFT L 326 af 11.12.2001, s. 44. Senest ændret ved beslutning 2004/469/EF (EUT L 160 af 30.4.2004, s. 7).